Mednarodno poslovno srečanje "Connect2Slovenia"
2023-09-14 | Celjski sejem, Dečkova cesta 1, Celje, 3000, Slovenia
Dogodek je namenjen malim in srednje velikim podjetjem ter start up podjetjem, ki proizvajajo izdelke in nudijo storitve ter inovativne rešitve na področju:

rešitve/tehnologije za industrijo 4.0 (pametni stroji, roboti, pametna logistika, kibernetska varnost),
digitalizacija,
avtomobilska industrija,
kovinska industrija,
električna energija in elektronika,
mobilnost, promet in logistika,
raziskave, razvoj in prenos tehnologij.

Dogodek je odlična priložnost za podjetja, ki iščejo nove poslovne partnerje, kupce in dobavitelje ter nove nabavne vire. Dogodek nudi mreženje, izmenjavo dobrih praks, razvijanje idej o novih projektih in navezovanje stikov za izvedbo le teh ter navezovanje novih poslovnih kontaktov neposredno s slovenskimi in tujimi podjetij.
Število mest je omejeno. Dogodka se lahko udeleži 100 podjetij omenjenih področij, ki imajo lastne proizvode in inovativne rešitve. V primeru večjega interesa za udeležbo bodo podjetja izbrana na podlagi naslednjih kriterijev (upoštevani bodo podatki za leto 2022): število zaposlenih, delež izvoza v prihodkih in višina prihodkov od prodaje.
Udeležba na dogodku je brezplačna, vendar je obvezna predhodna prijava do 11. 9. 2023 na spletni strani: https://connect2slovenia-2023.b2match.io/

EU nepovratno financiranje obrambnih zmogljivosti
2023-09-14 09:00 - 13:00 (Europe/Ljubljana)
Slovenija in njeni različni potencialni deležniki v obrambnih projektih še nekaj let nazaj niso bili preveč aktivni, niti uspešni, niti mednarodno prepoznavni. V letu 2021 so bili različni slovenski subjekti v EDF razpisih najuspešnejši od vseh EU držav, če to merimo z udeležbo s številom mednarodnih obrambnih projektov (tudi 2 koordinatorstvi!), financiranih prek Evropskega obrambnega sklada (EDF). V teku je nov razpis EDF, zato ga v polnosti predstavljamo z namenom, da ohranimo omenjeno uspešnost, predstavili pa bomo tudi zanimivo in kompleksno obrambno inovacijsko shemo (EUDIS), ki je novost.
Novost obrambnega dne pa je tudi okrogla miza na aktualno temo, ki da lahko udeležencem poleg bolj tehničnih napotkov in izkušenj glede EDF razpisa tudi jasnejšo sliko o obrambno-varnostni situaciji v svetu, EU in Sloveniji v tej zvezi.
Konferenca je brezplačna, potekala bo v slovenskem in angleškem jeziku.
Prijave na konferenco zbirajo na na tej spletni strani, program konference pa je na voljo na tej povezavi.
Lepo vabljeni!

EIT Manufacturing: Venture Building Programme
2023-09-19 08:00 - 17:00
Z veseljem vam sporočamo, da je ekipa EIT Manufacturing za ustanavljanje podjetij začela izvajati nov program za zagonska podjetja: The Venture Building Programme.
Program ponuja naslednje:
– 9-tedenski virtualni program za oblikovanje tveganj, namenjen industrijskim zagonskim podjetjem, vključno s strokovnimi delavnicami in mentorstvom na področju razvoja poslovanja, financiranja in dostopa do trga.
– Vstopnice za 4 ugledne dogodke za mreženje s proizvodnimi podjetji, MSP, vlagatelji in podpornimi organizacijami za zagon podjetij.
– Prepoznavnost in mednarodno oglaševanje.
– Ocena in dostop do storitev za ustanavljanje podjetij EIT Manufacturing ter pretok poslov za financiranje v višini do 500 000 EUR.
Program za ustanavljanje podjetij se osredotoča na podjetja z rešitvami, ki obravnavajo pereče izzive v proizvodnem sektorju s TRL 4-8.

Več informacij o programu in želenem profilu najdete tukaj: https://www.eitmanufacturing.eu/what-we-do/business-creation/opportunities/venture-building/
👉Povezava za prijavo je tukaj: https://eitmanufacturing.submittable.com/submit/f0a93324-89d1-4569-9947-46cb1d3359d9/venture-building
📅 Rok za prijavo je 1. oktober 2023.

EIT Manufacturing MatchMaking Event
2023-09-19 08:00 - 2023-09-20 17:00 | spletni dogodek
EIT Manufacturing vas z veseljem vabi na drugi MatchMaking Event 2023, ki bo potekal na spletu 19. in 20. septembra. Tokratni dogodek MatchMaking bo zaznamoval začetek prihajajočega drugega razpisa EIT Manufacturing za zbiranje predlogov 2024. Med dogodkom boste imeli priložnost:
• Pridobiti vpogled tem in postopka razpisa za zbiranje predlogov 2024
• Načrtovati priložnosti mreženja na sestankih 1:1
• Postaviti vprašanja o razpisu

PRIJAVA >>

Konferenca SIDO 2023
2023-09-20 08:00 - 2023-09-21 17:00 | Cité internationale – Centre de Congrès de Lyon, 50 quai Charles de Gaulle, 69463 Lyon
vljudno vabljeni na tradicionalno francosko konferenco SIDO 2023 s predavanji, okroglimi mizami in delavnicami, ki bodo potekala v Lyonu 20. in 21. septembra 2023. Dogodek poteka v soorganizaciji projekta Enterprise Europe Network (EEN) Slovenia.
Med udeleženci bodo ponudniki tehnoloških rešitev, raziskovalni laboratoriji, podjetja in drugi deležniki, ki se ukvarjajo s področji robotike, interneta stvari, umetne inteligence in razširjene resničnosti.
Vzporedno bodo potekala brezplačna dvostranska srečanja SIDO Brokerage Event 2023 za sklepanje sodelovanj in iskanje projektnih partnerjev v fizični in virtualni obliki (teden dni kasneje).

Dodatne informacije in prijava:
– SIDO 2023: https://www.sido-lyon.com/en
– SIDO Brokerage Event 2023: https://sido-2023.b2match.io/home
– VABILO

Akademija upravljanja s kadri
2023-09-21
Pomankanje strokovnjakov prežema že vsa zahodna gospodarstva. Za Slovenijo to žal pomeni odliv doma izšolanih strokovnjakov, ki sledijo boljšim ponudbam in pogojem dela. Za različne slovenske sektorje je pomanjkanje strokovnjakov trenutno največja razvojna prepreka, zato postaja kakovostno in strokovno delo z zaposlenimi ter strategije za zadržanje in privabljanje talentov ključnega pomena. Verjamemo, da lahko tudi v slovenskem gospodarstvu ustvarimo zanimive pogoje za talente in jih zadržimo doma.

Znanja na HR strokovnem področju še posebej primanjkuje v malih in srednjih podjetjih, zato smo pri IKT horizontalni mreži (ZIT) pripravili Akademijo upravljanja s kadri, ki jo izvaja vodilna HR agencija. Akademija je razdeljena na posamezne module, ki bodo potekali v živo na GZS in bodo trajali vsak po 4 ure. Predvidevamo 1 prijavo na podjetje. Za najboljše podajanje znanja in aktivno sodelovanje med udeleženci ter predavateljico je število udeležencev omejeno na 15.
Prijavljeno podjetje se mora udeležiti vseh 6 razpisanih modulov:
– direktor ali lastnik se udeleži prvega modula
– zadolžena oseba za HR funkcijo se udeleži ostalih 5 modulov.
Akademija je zasnovana tako, da z uvodnim, strateškim modulom, postavi temelj sodelovanja med vodstveno in HR funkcijo. Ostali moduli nadgrajujejo povezane vsebine, zato je ključnega pomena, da se podjetje udeleži vseh modulov.
Prvi modul je namenjen direktorjem in obravnava HR strategijo kot temelj uspešne rasti in poslovanja. Iz manjših in srednjih podjetji je lahko udeleženec direktor ali lastnik podjetja, iz večjih pa po izbiri lahko tudi direktor kadrovske službe.
Ostalih pet modulov obravnava vsebine s področja pridobivanja, zadržanja, mentorstva, napredovanja, nagrajevanja in upravljanja s talenti in so namenjeni tistim v podjetju, ki se ukvarjajo s HR funkcijo.
Vsi moduli Akademije bodo potekali od 9.00 do 13.00, v prostorih GZS, Dimičeva 13.
Modul 1: HR strategija temelj uspešne rasti in poslovanja – četrtek, 21. 9. 2023, dvorana F
Zaposleni so ključ do poslovne rasti in uspešnega poslovanja. To je še posebej ključno, če rastemo in v okoliščinah, ko se na trgu odvija prava bitka za kadre (sploh ne več samo za najboljše kadre). Ključ do učinkovitega upravljanja s kadri je kadrovska strategija, kjer imajo lastniki in direktorji zelo pomembno vlogo.
Kaj je HR strategija in kako se je lotiti
Največji kadrovski izzivi
Organizacijska kultura kot temelj – kako jo zgraditi
Pregled ključnih HR sistemov
Vloga vodstva pri postavljanju in uresničevanju HR strategije
Ciljna skupina: direktor, lastnik, vodja kadrovske službe
Trajanje: 4 ur
Modul 2: Pridobivanje kadra – četrtek, 19. 10. 2023, dvorana F
Na trgu dela se odvija prava bitka za kader. Ne govorimo le o vrhunskih strokovnjakih, ampak o kadru na splošno. Opažamo veliko pomankanje in tudi globalno konkurenco, ki omogoča delo od kjerkoli po svetu za vrhunsko plačilo.
Proces iskanja in selekcija kadra
Inovativni in uveljavljeni načini iskanja in pridobivanja kadra
Pomen in gradnja blagovnem znamke delodajalca
Komunikacija in kanali za iskanje selekcija kadra
Vloga in veščine sodobnega HR-jevca pri iskanju kadra
Onboarding proces kadra kot sestavni del dobre sekcije
Ciljna skupina: HR direktorji, Kadrovska funkcija
Trajanje: 4 ur

Modul 3: Mentorstvo za kader – četrtek, 9. 11. 2023, dvorana E
Pogosto se nam zgodi, da je potrebno pri iskanju kadra narediti kompromis, saj ne dobimo vedno človeka z vsemi potrebnimi kompetencami, ki jih za delo potrebuje. Mentorstvo je ena od najučinkovitejših in najbolj uveljavljenih načinov za razvoj kompetenc in uvajanje v organizacijsko kulturo podjetja, ki je ključna sestavina za zadrževanje kadrov znotraj naših organizacij.
Mentorstvo v branži – namen in vloga
Sestavine mentorskega sistema
Implementacija mentorskega sistema po korakih
Izbira mentorjev in delo njimi
Ključne kompetence mentorjev
Vloga HR službe, vodij in mentorjev
Ciljna skupina: HR direktorji, Kadrovska funkcija
Trajanje: 4 ur
Modul 4: Zadrževanje kadra – četrtek, 7. 12. 2023, dvorana F
Živimo v času, ko zaposleni dnevno dobivajo povabila in ponudbe za menjavo službe. To podjetja postavlja v zelo zahtevno pozicijo. Poleg plačila, so vsekakor pomembni tudi drugi pogoji dela, ki kader motivirajo za ostanek v našem podjetju.
Pomen organizacijske kulture za zadrževanje kadra
Sestavine in gradnja privlačne in učinkovite organizacijske kulture za zadrževanje kadra
Načini in tehnike za zadrževanje kadra
Obvladovanje fluktuacije
Vloga vodstva, HR službe in vodij pri zadrževanju kadra
Ciljna skupina: HR direktorji, Kadrovska funkcija
Trajanje: 4 ur
Modul 5: Napredovanje in nagrajevanje kadra – četrtek, 18. 1. 2024, dvorana F
V organizaciji sta najpogostejši obliki nagrajevanja dobrih zaposlenih napredovanje ali denarna nagrada. Vendar pa to ne ustreza vedno vsem zaposlenim. Nekateri si mogoče napredovanja sploh ne želijo ali pa jim višja plača ne pomeni dodatne motivacije. Pomembno je, da poznamo potrebe vsakega zaposlenega in prepoznamo, kaj je tisto, kar ga bo spodbudilo in motiviralo, da bo še naprej delal dobro.
Postavljanje ustreznega nagrajevanega sistema za kader
Napredovanje – kako nastaviti sistem, ki bo kadru v izziv in bo služil kot sestavina zadrževanja našega ključnega kadra
Sistemi in načini nagrajevanja znotraj branže
Specifike nagrajevanja in napredovanja kadra
Največje pasti nagrajevanja in napredovanja
Ciljna skupina: HR direktorji, Kadrovska funkcija
Trajanje: 4 ur
Modul 6: Upravljanje s talenti – četrtek, 15. 2. 2024, dvorana F
Vsi si želimo, da zadržimo ključne kadre, vsekakor pa je zelo pomembno, da znamo kader tudi navdušiti za napredovanje in osebni ter strokovni razvoj. Ključno je, da znamo tak kader identificirati in ustrezno usmeriti v razvoj veščin, ki jih potrebuje za napredovanje v željeni smeri.
Identifikacija talentov
Proces in načini učinkovite identifikacije
Individualni karierni pogovori in načrtovanje posameznikove karierne poti
Postavitev sistem za upravljanje s talenti
Prednosti in pasti sistema za upravljanje s talenti
Ciljna skupina: HR direktorji, Kadrovska funkcija
Trajanje: 4 ur
Akademijo bo v celoti izvajala ga. Tina Kastelic iz podjetja Kompetenca d.o.o.
Direktorica podjetja Kompetenca d.o.o., strateška HR svetovalka in coachinga z več kot 15. letnimi izkušnjami s področja razvoja kadrov. Različnim podjetjem pomaga pri spremembi organizacijske kulture, uvajanju kompleksnih kadrovskih rešitev (kompetenčni modeli, mentorski sistemi, sistemi nasledstev in nagrajevanja, ipd.). Ima poglobljeno znanje z ocenjevanjem posameznikov in timov. Izvaja številne delavnice s poudarkom na kadrovskih, vodstvenih in socialnih tematikah. Je kadrovski partner za področje SRIP MATPRO, SRIP Top, sodeluje tudi z IKT horizontalno mrežo. Prav tako je bila HR partner znotraj kompetenčnih centrov (KOC) na področju orodjarstva, v zadnjem KOC-u pa za področje IKT. V okviru GZS in s sodelovanjem z ZIT, je razvila tudi program in vodi šolo za kadrovike. Svoje znanje je pridobila s študijem psihologije, poglobila z NLP-jem (neurolingvističnim programiranjem), zaključila Transakcijsko Analizo, medicinsko hipnozi in psihodramo. Zaključila je tudi General manager program na IEDC Bled in usposabljanje na področju merjenja učinkov projektov v HR (ROI). Reference: Telemach d.o.o., Microcop d.o.o., Outfit7, Cosylab d.d., Optiweb d.o.o., Iskratel d.d., XLAB d.o.o., Roboteh d.o.o.
POMEMBNO: Prijavljeno podjetje se mora udeležiti vseh 6 modulov – direktor ali lastnik se udeleži prvega modula, zadolžena oseba za HR funkcijo se udeleži ostalih 5 modulov.
KOTIZACIJA
Cena na modul znaša 160 € + DDV (skupaj za celotno Akademijo: 6 x 160 € + DDV)
Člani ZIT in IKT-hm imajo 30 % popust
Člani GZS imajo 20 % popust
Vsi moduli Akademije bodo potekali od 9.00 do 13.00, v prostorih GZS, Dimičeva 13, 1000 Ljubljana. Če se bo epidemiološko stanje pred izvajanjem posameznega modula poslabšalo, ga bomo izvedli preko spleta.
Dogodek je del pobude Evropsko leto spretnosti 2023

Pot do digitalizacije gospodarstva in lokalnih skupnosti
2023-09-26 09:00 - 16:00
Agencija za komunikacijska omrežja in storitve Republike Slovenije v sodelovanju z Ministrstvom za digitalno preobrazbo in Ministrstvom za gospodarstvo, turizem in šport vabi na delavnico z naslovom: Pot do digitalizacije gospodarstva in lokalnih skupnosti, ki bo potekala 26. septembra 2023, od 9.00 do 16.00 ure v Hotelu Mons (dvorana Plečnik), Pot za Brdom 4, Ljubljana.
Na delavnici bo agencija predstavila možnosti digitalizacije, ki jih nove tehnologije prinašajo za industrijo 4.0 in pametna mesta.
Dodatne informacije in prijave

Poslovna konferenca Izvozniki 2023
2023-09-27 09:00 - 13:00
Medijska hiša Delo tudi letos nadaljuje večmesečno poslovno kampanjo Izvozniki 2023 z naslovom Izvozna podjetja v novih globalnih ekosistemih. Kampanjo bomo končali s poslovno konferenco, ki bo v sredo, 27. septembra, v Ljubljani.
V kompleksnih okoliščinah kot so danes, so se tudi slovenska podjetja, še posebej izvozniki, znašli pred izjemnimi negotovostmi in tveganji ter s tem povezanimi velikimi operativnimi in strateškimi izzivi.
Statistični podatki za zadnje desetletje kažejo, da tradicionalna mednarodna trgovina proizvodov in storitev sicer raste, vendar v deležu BDP stagnira. Izrazito pa narašča mednarodna menjava digitalnih storitev.
Vse bolj torej govorimo o novem obdobju globalizacije oziroma o digitalni globalizaciji. Na kaj vse morajo biti pozorna slovenska podjetja, da se bodo lahko pravočasno povezovala še v času nastajanja novih verig vrednosti v mednarodnih in internacionaliziranih nacionalnih inovacijskih sistemih?
O vseh teh izzivih se bomo pogovarjali z uveljavljenimi sogovorniki.

Komu je konferenca namenjena

Vsem, ki potrebujejo jasne in uporabne servisne informacije pri izvoznih in drugih mednarodnih gospodarskih dejavnostih, ključnih v kompleksnem sodobnem času. Čeprav so teme konference onkraj ustaljenih okvirjev, so v nasprotju z drugimi sorodnimi dogodki trdno zasidrane v poslovnih izzivih, s katerimi se dnevno soočajo slovenska podjetja. Dodana vrednost so govorniki, ki so na svojem področju uspešni in relevantni ter ga odlično poznajo tudi iz prakse.

Ogled poslovne konference

Ožji krog občinstva si bo lahko dogodek ogledal v prostorih Gospodarske zbornice Slovenije. Pri tem je potrebna predhodna potrditev prejetega e-vabila.
Dogajanje bomo prenašali tudi v živo na spletni strani delo.si v rubriki Izvozniki 2023. Predhodna prijava za ogled spletnega prenosa dogodka ni potrebna.
Dodatne informacije>>

Kako do financiranja projektov inovacij TRL6+?
2023-09-27 16:00 - 17:00
Sekretariat Evropskega združenja za naložbe v industrijsko krožno gospodarstvo 27. septembra 2023 ob 16. uri organizira 45-minutni spletni seminar, na katerem lahko spoznate podrobnosti evropskega medregionalnega financiranja inovacij TRL6+.
Predavatelj, dr. Pierre Padilla, je direktor podjetja N-ABLE, ki se ukvarja s pospeševanjem naložb v inovacije, z bogatimi izkušnjami na področju financiranja inovacij, zelenih in globokih tehnologij (baterije, vodik, krožno gospodarstvo, umetna inteligenca, blockchain/DLT, napredna proizvodnja itd.). Pri financiranju zelenih in DeepTech naložb svetuje številnim podjetjem in vladnim subjektom na globalni ravni.
Na webinarju se bo osredotočil na 2 evropska razpisa za projekte sodelovanja, namenjena financiranju inovacij TRL6+. Predavanje bo praktično naravnano, saj vključuje tudi nadaljnja navodila za vključitev v konzorcij.
Prijava na webinar je brezplačna, več informacij in prijavo najdete TUKAJ.

RIS Hubs Conference 2023: DeepDiveRIS Sofia 2023
2023-09-28 08:00 - 2023-09-29 17:00
📢EIT Manufacturing RIS Hub Slovenija najavlja RIS Hubs Conference 2023: DeepDiveRIS Sofia 2023
Na konferenci bo predstavljen razvoj veščin za Deep Tech tehnologije v povezavi s trikotnikom znanja, prikazano bo, kako pritegniti talente za Deep Tech tehnologije in kako razviti njihovo podjetniško miselnost, preden pridejo na trg.
Sodelovale bodo zainteresirane strani iz RIS držav in regij, pa tudi iz drugih držav članic EU, predvsem iz nacionalnih in regionalnih organov, EIT skupnosti, njihovi člani in partnerji, RIS Hub-i, univerze in MSP.
📅 28. – 29. 9. 2023, Sopharma Event Center, Sofija (BG)
👉Prijavite se tukaj!

WEBINAR Digitalizacija MSP: Priložnosti in razpisi
2023-09-28 09:00 - 10:00
Vabimo vas, da se pridružite spletnemu seminarju, kjer bodo podrobno predstavili razpise in priložnosti za digitalizacijo malih in srednjih podjetij (MSP). Digitalna transformacija je ključna za uspeh v današnjem hitro spreminjajočem se poslovnem okolju, zato želimo MSP-jem pomagati izkoristiti vse prednosti digitalizacije.
Webinar bo potekal prek spleta, in sicer prek Google meet-a. Povezavo za pridružitev boste prejeli po registraciji.
Pridružite se na webinarju, da boste izvedeli, kako lahko digitalizacija pripomore k rasti in uspehu vašega podjetja. Ne zamudite te priložnosti za koristne informacije in nasvete!
Dodatne informacije in prijava

8. Digitalni zajtrk z razlogom: Želite privabiti prave kadre, ki bodo usklajeni z vrednotami in cilji vašega podjetja?
2023-10-05 08:30 - 10:00
Na Digitalnem zajtrku z razlogom vam bo predavateljica Anja Žibert predstavila, kako naj MSP podjetja privabijo prave kadre, ki bodo usklajeni z vrednotami in cilji vašega podjetja. Anja Žibert je vrhunska svetovalka za kadre, ki svetuje tudi največjim podjetjem. Ima zanimiv, predvsem drugačen pristop do obravnave sodelavcev mlajših generacij. Ne iščimo kadrov po naši meri (vemo, da vrhunskih kadrov po obstoječih kriterijih na trgu delovne sile skorajda ni), temveč, kako se v kadrovskih službah prilagoditi novim generacijam in jih smiselno vključiti v sodobne gospodarske procese. Poučno in uporabno.
Vsebina predavanja:

Kako vrednote, vizija, poslanstvo in cilji vašega podjetja vplivajo na zaposlovanje? Bolj kot si mislite!
Vaša blagovna znamka delodajalca ni vaša blagovna znamka podjetja.
Kako oblikovati persono idealnega kandidata, ki bo usklajena z vrednotami in cilji vašega podjetja?
Postanite prvaki v pridobivanju talentov na podlagi kadrovsko – marketinškega lijaka!
Energijsko (avtentično) kadrovanje? Kaj je to?
Ne podcenjujte pričakovanj kandidatov glede kulture, vrednot ter načinom dela. Napačna komunikacija vas lahko drago stane!
Izbrane Facebook Skupine: Spletne oaze potencialnih kandidatov

Metode izvedbe:

Interaktivno spletno predavanje
Primeri iz prakse
Možnost vprašanj in odgovorov ob koncu predavanja.

Dodatne informacije in prijava>>

Priložnosti vesoljskih raziskav – ESA in Obzorje Evropa
2023-10-10 16:00 - 18:00
Vabimo vas, da se v okviru dogodka »Priložnosti vesoljskih raziskav – ESA in Obzorje Evropa«, ki bo potekal v torek, 10. oktobra 2023 na Kemijskem inštitutu (Velika dvorana, Hajdrihova 19) v Ljubljani v organizaciji Ministrstva za visoko šolstvo, znanost in inovacije ter Ministrstva za gospodarstvo, turizem in šport, udeležite popoldanske sekcije med 16. in 18. uro, ki bo namenjena vam.
Predstavniki ESA (Evropska vesoljska agencija) in Evropske komisije ter slovenski udeleženci, ki že aktivno sodelujejo, bodo predstavili karierne in ostale priložnosti na področju vesolja. V razpravo se bodo vključili tudi izbrani slovenski profesorji, ki sodelujejo in poznajo priložnosti za mlade na tem hitro rastočem in razvijajočem se področju.
Glavne teme bodo npr.:

opis ESA (kaj delajo in kje so);
opis vstopnih programov (pripravništvo, pripravništvo mladih diplomantov, raziskovalne štipendije, strokovni programi za mlade …);
katere discipline iščejo (inženirji, raziskovalci, podjetniki);
kaj ESA ponuja;
podrobnosti kje/kako se prijaviti;
aktivnosti EU na tem področju.

Sekcija se osredotoča predvsem na magistrske študente oz. nedavno diplomirane magistrske študente, dobrodošli pa ste tudi ostali, npr. diplomanti in doktorji znanosti.
Število mest na dogodku dne 10. oktobra 2023 je omejeno, zato je obvezna predhodna prijava.
Program s prijavnico je dostopen na spletni st​rani Ministrstva za visoko šolstvo, znanost in inovacije
PROGRAM>>

Online training: Blockchain in Manufacturing (Level 2 – Intermediate)
2023-10-13
Blockchain in Manufacturing (Level 2 – Intermediate Level) je interaktivno spletno usposabljanje EIT Manufacturing in avstrijskega Blockchain centra ABC Research.
Blockchain in sorodne tehnologije porazdeljene knjige lahko povzročijo motnje v industrijskem sektorju. Čeprav je ta razvoj lahko izziv za uveljavljene igralce, ponuja tudi nove priložnosti za inovacije procesov in razvoj novih poslovnih modelov. Na podlagi že obstoječega osnovnega znanja udeležencev o tehnologiji veriženja blokov tečaj razpravlja o naprednih tehničnih konceptih, kot so pametne pogodbe in oraklji, tako s teoretičnega kot s praktičnega vidika. Na podlagi dobrega razumevanja tehnologije se obravnava načrtovanje in vrednotenje rešitev, ki temeljijo na verigi blokov.
Izobraževanje bo potekalo 13. in 20. oktobra 2023.
Za več informacij o spletnem usposabljanju, teme, prijava in drugo, glejte spodaj ali obiščite www.eitmanufacturing-east.eu.

UNI.MINDS - z organiziranimi avtobusnimi prevozi do podjetij
2023-10-17 08:00 - 17:00 | Koper
V okviru festivala UNI.MINDS, bodo fakultete in podjetja odprla svoja vrata ter predstavila svoje prebojne inovacije, najnovejše tehnologije in priložnosti za sodelovanje.
Dogodki bodo potekali na različnih lokacijah po Sloveniji, zato bodo organizirani brezplačni avtobusni prevozi (ekskurzije).
Priporočamo, da se prijavite čim prej, saj je število mest omejeno.
Prijavite se lahko na vse dogodke na programu, posebej pa bi želeli izpostaviti naslednje:

Ogled Innorenew centra in Luke Koper

V torek, 17. 10. 2023, bo organiziran avtobusni prevoz do Kopra, kjer bodo predstavili pristanišče od znotraj (Luka Koper) in najnaprednejše laboratorije na področju trajnostne gradnje (InnoRenew CoE).
Program je primeren za vse, ki jih zanima logistika, elektrifikacija, avtomatizacija, prevozništvo; varovanje okolja, arhitektura ali uporaba lesa, inovativni pristopi in trajnost.

Luka Koper: Delovanje trajnostno naravnanega pristanišča, ki s svojo dejavnostjo pomembno vpliva na razvoj Obalno-kraške regije. Spoznali bomo izzive in načine na področju varovanja okolja, avtomatizacije in elektrifikacije.
InnoRenew CoE: Ogledali si bomo delovanje Centra odličnosti za raziskave in inovacije na področju obnovljivih materialov in trajnostne gradnje. V največji leseni stavbi v Sloveniji se nahaja devet raziskovalnih laboratorijev, opremljenih z najsodobnejšo raziskovalno opremo – prisluhnili bomo njihovim izzivom in izvedeli na kakšne načine jih rešujejo.
Več informacij in prijava: https://uniminds.si/dogodek/ogled-innorenew-centra-in-luke-koper-organiziran-prevoz/

Digital Transformation & Servitization in Industrial Manufacturing
2023-10-18 - 2023-10-19
EITM Doctoral School Innovation Short Courses 2023 se nadaljuje s 4. kratkim tečajem na temo »Digitalna transformacija in servitizacija v industrijski proizvodnji«, ki ga izvaja ena od partnerskih univerz, Faculdade de Engenharia da Universidade do Porto (FEUP) 18. in 19. oktobra (na spletu).
Na tečaju bodo obravnavane naslednje teme:

Kako industrija postaja digitalna?
Od izdelkov do servitizacije
Servitizirajte strojno inteligenco
Kako servitizirati strojno učenje
2 dni Hackathona
Hackathon: končna predstavitev

Dodatne informacije in prijava

SEE MEET Slovenia 2023
2023-10-25 - 2023-10-26
SPIRIT Slovenija v sodelovanju s partnerji organizira individualna B2B srečanja med slovenskimi in tujimi podjetji – SEE MEET 2023, ki bodo potekala 25. in 26. oktobra 2023 v Mariboru (Minoriti).
SEE MEET Slovenia 2023 je mednarodni forum, ki ponuja edinstveno priložnost za iskanje novih poslovnih partnerstev za mala in srednje velika podjetja iz različnih poslovnih sektorjev. Podjetjem ponuja priložnost za rast poslovanja na nacionalnih in mednarodnih trgih ter pridobivanje novih kontaktov in povezav preko individualnih vnaprej pripravljenih sestankov in neformalnega mreženja v času foruma.
Osrednja tema letošnjega dogodka je GREEN&DIGITAL, ki zajema vse panoge, zato so na dogodku dobrodošla podjetja iz vseh sektorjev.
V sklopu dogodka bodo podjetja lahko razširila svoje poslovanje na domačem in tujih mednarodnih trgih z do 22 vnaprej načrtovanimi individualnimi sestanki, ki nudijo hitro in učinkovito prepoznavanje interesa za nadaljnje poslovno sodelovanje.
Program mednarodnega foruma SEE MEET Slovenia 2023
Med dvodnevnim dogodkom se lahko udeležite:

do 22 vnaprej dogovorjenih B2B sestankov,
tematskih predavanj,
zanimivih okroglih miz,
SEEMEET Business Gladiator pitchov.

V dinamičnem vzdušju boste imeli priložnost uživati v osvežujočih odmorih, očarljivem ogledu starega mestnega jedra ter kosilu in večerji, ki bodo ustvarili idealno ozračje za neformalno mreženje in druženje.
Mnenja o SEE MEET Slovenija iz preteklih let
Da gre res za dogodek z veliko dodano vrednostjo potrjujejo tudi izjave udeležencev iz preklih let.
»Kot nekdanji podjetnik lahko rečem, da ima tak dogodek veliko dodano vrednost. Na enem mestu namreč ponuja informacije o vstopu na tuje trge in nova poznanstva, ki lahko prerastejo v poslovna partnerstva … Ena od nalog Ministrstva za gospodarski razvoj in tehnologijo je tudi ta, da pomaga podjetjem odpirati vrata do novih poznanstev in partnerstev. To je še toliko bolj pomembno v teh gospodarsko zahtevnih časih.«
Matjaž Han, minister za gospodarstvo, turizem in šport.
»Dogodek SEEMEET ponuja podjetju res veliko na enem mestu – od poslovnega mreženja do predstavitve različnih poslovnih trendov in dobrih praks s strani uspešnih podjetij.«
dr. Jure Knez, soustanovitelj in direktor podjetja Dewesoft d.o.o.
»Odlična organizacija, elokventen in strokoven moderator, zanimiv izbor predavateljev … – ekipa Seemeet-a si zasluži iskrene čestitke! Udeleženci si pa seveda želimo, da nam mreženje prinese otipljive rezultate.«
Aleksander Špiler, direktor prodaje v podjetju TPV Automotive d.o.o.
Prijave in dodatne informacije

Vabijo vsa zainteresirana podjetja, da udeležbo potrdite tako da izpolnite elektronsko prijavnico.
Kotizacija za SEEMEET 2023 podjetjem omogoča dostop do vseh aktivnosti in prednosti, ki jih prinaša dogodek.
Redna cena (od 1. avgusta do konca prijav): 259 EUR + DDV
Dogodek bo potekal v angleškem jeziku.

Dodatne informacije:

Tjaša Fras, tel: 01 5891 872, e-mail: tjasa.fras@spiritslovenia.si
Aleksej Metelko, Razvojni center Novo mesto, T: +386 30 304 303, E: aleksej.metelko@rc-nm.si

Sustainable, Social & Ethical Manufacturing
2023-10-26 - 2023-10-27
EITM Doctoral School Innovation Short Courses 2023 se nadaljuje s 4. kratkim tečajem na temo »Sustainable, Social & Ethical Manufacturing«, ki ga izvaja ena od partnerskih univerz, Faculdade de Engenharia da Universidade do Porto (FEUP) 26. in 27. oktobra (na spletu).
Naslednje teme bodo predstavili strokovnjaki na kratkem tečaju
• Etika, trajnost in dobro vzdušje. Razumevanje priložnosti in odgovornosti ciljno usmerjene organizacije.
• Etika, trajnost in dobro vzdušje – Od besed k dejanjem. Upravljanje etike v organizaciji kljub vsakodnevnemu življenju
• Aditivna proizvodnja kot orodje ekoinovacije
• Vključujoča zasnova za starajočo se populacijo
• Athlon Back Clinics
• Vključujoča zasnova za starajočo se delovno silo
Dodatne informacije in prijava

Posvet o inovacijskem in tehnološkem managementu
2023-10-26 09:00 - 15:30 | Gospodarska zbornica Slovenije, Dimičeva ulica 13, Ljubljana, 1000, Slovenia
Vabimo vas na posvetu o inovacijskem in tehnološkem managementu, ki ga organizira Inženirska akademija Slovenije v sodelovanju z Gospodarsko zbornico Slovenije, Ministrstvom za visoko šolstvo, znanost in inovacije, Univerzo v Ljubljani in drugimi podporniki.
Strateški posvet bo potekal v četrtek, 26. oktobra 2023 med 9.00 in 15.30 v dvorani A Gospodarske zbornice Slovenije, Dimičeva ulica 13, Ljubljana.
S tem posvetom želimo predstaviti dobre prakse in ideje o inovacijskem in tehnološkem managementu iz Nemčije, predstaviti model in izkušnje vpeljevanja inovacijskega in tehnološkega managementa na Češkem ter skupaj z vami osvetliti izzive za Slovenijo pri vlaganju v raziskave in razvoj. Prav tako želimo v široki razpravi, kjer računamo tudi na vaše misli in izkušnje, priti do vsaj enega ukrepa, ki naj ga Slovenija vpelje takoj, zato da naredimo korak naprej.
Udeležba na posvetu je brezplačna, a mogoča zgolj na podlagi prijave. Število mest v dvorani je omejeno, zato vas prosim, da svojo udeležbo potrdite čim prej.
Poskrbeli bomo tudi za neformalno izmenjavo mnenj med odmori.
Dodatne informacije

Kako se spopasti z aktualnimi grožnjami v kibernetskem prostoru?
2023-10-27 09:30 - 14:00
Kibernetska varnost je pomembna tema, ki zadeva vse, ki uporabljajo internet in digitalne tehnologije pri svojem poslovanju. Kibernetski napadi lahko povzročijo veliko poslovno škodo podjetjem in organizacijam, tako materialno kot nematerialno, ne glede na njihovo lastništvo. Zato je potrebno biti vedno na preži in se nenehno izobraževati o najboljših načinih zaščite svojega poslovanje. Na dogodku bodo udeleženci izvedeli več o aktualnih izzivih, najnovejših grožnjah ter dobrih praksah, ki naslavljajo te izzive.
Konferenca je namenjena vsem, ki se ukvarjajo z varnostjo informacijskih sistemov in podatkov v malih, srednjih in velikih podjetjih ter zaposlenim v javnih ustanovah in organizacijah, ki se srečujejo s problemi zaščite v kibernetskem prostoru. Predstavljeni bodo najnovejši trendi in razvoj na področju kibernetske varnosti, kot so napredni napadi, ranljivosti, incidenti, nova zakonodaja in standardi ter primeri iz prakse. Udeleženci bodo imeli priložnost izmenjati izkušnje in mnenja s strokovnjaki ter navezati nove stike.
Dogodek je brezplačen za vse udeležence!
PRIJAVA NA DOGODEK
Dodatne informacije

Adria Innovation Day 2023
2023-11-07 - 2023-11-08 | Kongresni center Brdo pri Kranju, Predoslje 39, Kranj, 4000, Slovenia
Adria Innovation Day 2023 si prizadeva okrepiti mrežo surovin v regiji ADRIA s tematskim dogodkom o Zakonu o kritičnih surovinah (CRM) in financiranju pridobivanja sredstev za iskanje.
Dogodek bo združil ključne deležnike četvorne vijačnice z namenom olajšanja implementacije evropskega CRM akta v regiji Zahodnega Balkana.
Naslovljene ciljne skupine so iz celotne vrednostne verige surovin, ki se jim pridružujejo oblikovalci politik in drugi vladni organi.
Priložnosti, ki izhajajo iz izvajanja CRM akta za regionalne akterje, bodo raziskane in naslovljene na oblikovalce politik, da se zgradi temelj za učinkovite mehanizme in kasnejše uspešne aktivnosti za doseganje ciljev, zastavljenih v CRM aktu.
Dodatne informacije in prijave
Dogodek je financiran tudi s strani Mehanizem za okrevanje in odpornost, NextGenerationEU.

V4 Training for Research Project Managers
2023-11-08 - 2023-11-10
Raziskovalna predstavništva v Bruslju iz Češke, Slovaške, Madžarske in Poljske bodo od 8. do 10. novembra 2023 ponovno organizirala usposabljanje za raziskovalne managerje. Tovrstna usposabljanja potekajo dvakrat na leto in se jih je v preteklosti udeležilo že kar nekaj raziskovalcev iz Slovenije.
Usposabljanje je predvideno za 35 udeležencev – 28 raziskovalcev iz raziskovalnih in inovacijskih institucij s sedežem na Češkem, Madžarskem, Poljskem in Slovaškem ter 7 udeležencev iz drugih pridruženih držav EU. Cilj tega intenzivnega dogodka je ozaveščanje o političnem kontekstu programov in pobud EU za raziskave in inovacije s posebnim poudarkom na evropskih okvirnih programih. Namenjen je raziskovalnim managerjem in vodjem raziskovalnih projektov (RPM), ki predstavljajo podporno osebje za raziskave in inovacije v javnih in zasebnih organizacijah, vključenih v raziskovalne in/ali inovacijske projekte EU (vodji projektov, koordinatorji, administrativno osebje, itd).
Prilagamo program zadnjega usposabljanja v marcu, ki je zelo podoben tistemu, ki je načrtovan za jesensko izdajo.
Udeležba na usposabljanju je brezplačna, potne stroške in stroške bivanja pa krije pošiljajoča institucija/udeleženec. Prijavnica bo odprta do 21. junija 2023. Zelo pomemben del prijave je tudi motivacijsko pismo, ki je osnova za izbiro udeležencev. Izbrani udeleženci bodo obveščeni do predvidoma 28. junija 2023. Praviloma naj bi na usposabljanju sodeloval samo en udeleženec iz vsake organizacije.

FORUM AGENTI MILANO 2023
2023-11-09 08:00 - 2023-11-10 17:00
Javni poziv podjetjem – prijave za udeležbo na srečanjih z italijanskimi agenti so že odprte!
FORUM AGENTI MILANO 2023 – 9. in 10. november 2023

Skupaj z italijanskimi partnerji praznujemo deset let od začetkov sodelovanja slovenskih in italijanskih organizatorjev poslovnih dogodkov, ki potekajo pod imenom FORUM AGENTI in so namenjeni ustvarjanju poslovnih stikov z lokalnimi agenti v Italiji.
Gospodarska zbornica Slovenije, Javna agencija Republike Slovenije za spodbujanje podjetništva, internacionalizacije, tujih investicij in tehnologije (SPIRIT) ter Ministrstvo za zunanje zadeve z diplomatsko konzularni predstavništvi v Rimu in Milanu vabimo slovenska podjetja, da se čimprej prijavijo k udeležbi na poslovnem dogodku Forum Agenti Milano, ki bo potekal 9. in 10. novembra letos v Kongresnem centru NH Milano.
Število udeležencev, ki jim bo omogočena udeležba po posebni subvencionirani ceni je omejeno. Udeležba slovenskih podjetij bo delno finančno pokrita s pomočjo podpore Javne agencije SPIRIT Slovenija ter Ministrstva za zunanje in evropske zadeve.Predviden subvencioniran strošek udeležbe za posamezno podjetje je med 1.000 in 1.200 € (brez DDV-ja) in je odvisen od višine pridobljenih sredstev ter števila prijavljenih podjetij. Vsak udeleženec krije seveda tudi svoje potne in namestitvene stroške.
Zainteresirana slovenska podjetja lahko udeležbo na novembrskem dogodku potrdijo tako, da izpolnijo elektronsko prijavnico v italijanskem ali angleškem jeziku.
Vabimo vas, da se čimprej prijavite, saj boste le tako lahko pravočasno pridobili čim več primernih sogovornikov, ki vam bodo lahko pomagali pri vašem poslovanju na italijanskem trgu.
Dodatne informacije: g. Marko Jare, tel: 01 5898 158 ali preko elektronske pošte: marko.jare@gzs.si

Delavnica: Trajnostna prihodnost meroslovja
2023-11-09 13:00 - 15:30
Vljudno vas vabimo na interaktivno delavnico »Trajnostna prihodnost meroslovja«, ki jo organizira sekcija SiMER skupaj s projektom CIRCOTRONIC. Potekala bo v četrtek, 9. novembra 2023 ob 13. uri na Gospodarski zbornici Slovenije (Dvorana G, Dimičeva 13, Ljubljana).
V uvodu boste slišali predavanje, ki bo poudarilo pomen in vlogo meroslovne pismenosti kot osnove za razumevanje izmerjenih vrednosti in veličin. Seznanili se boste tudi z zakonodajnim predlogom ESPR – Ecodesign for Sustainable Products Regulation in kaj te novosti pomenijo za meroslovje.
V drugem delu bo izvedena delavnica strateškega predvidevanja, ki omogoča podjetjem, da se bolje pripravijo na različne scenarije prihodnosti in tako zmanjšajo negotovost ter povečajo prilagodljivost poslovanja.
Dogodek je brezplačen in je namenjen članom sekcije in drugim zainteresiranim predstavnikom industrijskih panog.
Na delavnico se je potrebno prijaviti najpozneje do torka, 7. novembra 2023 .
Dodatne informacije in prijava

GoDigital 2023
2023-11-14 08:00 - 15:30
Konferenca GoDigital 2023 je največja neodvisna poslovna konferenca na področju digitalizacije v Sloveniji. Letos bo potekala 14. novembra 2023, na Brdu pri Kranju.
Gostila bo tako domače kot tuje strokovnjake. Rdeča nit konference GoDigital 2023 – Vaši podatki, vaša super moč! bo, kako izkoristiti moč podatkov in umetne inteligence za ustvarjanje poslovne vrednosti?
Podatki so življenjska sila gospodarstva in gonilo inovacij. Lahko ugotovimo, da so v današnjem poslovnem svetu že ključni za uspešnost podjetij in organizacij. Podatki prinašajo priložnosti za podjetja, ki se jih še ne zavedamo v celoti. Podjetja lahko z njimi pridobijo dragocene informacije o svojih strankah, izdelkih in storitvah ter na podlagi tega izboljšajo svoje poslovanje ter sprejemajo prave odločitve.
Digitalni podatki so pomembni za inovativnost podjetij, saj lahko na njihovi podlagi razvijajo nove izdelke, storitve in poslovne modele. So ključni pri uvajanju trajnostnega poslovanja, krožnih poslovnih modelov, digitalnega potnega lista.

Naučili smo se, tudi skozi ChatGPT, kakšno transformacijsko moč predstavlja umetna inteligenca v družbi in kakšne nevarnosti prinaša. Enako velja za podjetja – umetna inteligenca z vašimi podatki omogoča doseganje še pred kratkim nepredstavljivih ravni digitalnega poslovanja, inovativnosti in konkurenčnosti.
Vsaka organizacija mora razmisliti in narediti načrt, kako uporabiti podatke za inoviranje in ustvarjanje poslovne vrednosti.
Bodite v koraku s časom – udeležite se konference GoDigital 2023 in izkoristite vašo super moč!
Na konferenci bomo tokrat že drugič podelili tudi nagrado GoDigital za najboljši digitalni projekt leta.
Na konferenci, ki je namenjena poslovnim in digitalnim odločevalcem, pričakujemo preko 400 udeležencev, tako z zasebnega kot javnega sektorja – tako s strani organizacij, ki so uporabniki informacijskih rešitev kot tudi predstavnikov IKT sektorja.
Več o dogodku in program

Uvod v digitalno preobrazbo s praktičnimi primeri v živo na CPU
2023-11-15 08:00 - 17:00 | CPU
Industrija 4.0 je danes eden glavnih konceptov, ki v vsakdanje življanje prinaša najnovejši razvoj informacijske tehnologije in s tem preoblikuje delovanje gospodarstva. Z novimi rešivami se lahko povežemo z globalnimi omrežji, da lahko spremljamo in nadzorujemo obsežnejše zajemanje in procesiranje podatkov v realnem času.
Na usposabljanju za digitalizacijo v proizvodnih podjetjih vam bomo razjasnili pojem Industrije 4.0 in potencialne možnosti za digitaino transformacijo.

CILJNA SKUPINA:

Program priporočamo vodilnim delavcem srednje velikih in manjših proizvodnih podjetij, ki so zaznala potrebo po posodobitvi proizvodnih procesov.
Vsem, ki se še niso soočili z vprašanjem uvajanje digitalizacije v proizvodna podjetja.

Cilj programa je usposobiti višji vodstveni in srednje vodstveni kader v razumevanje sledečih tematik:

analizirati poslovne procese in potrebe v organizaciji,
poznati digitalne tehnologije za uporabo v proizvodnji in njihove prednosti,
poznati pomen inoviranja in razvijanja poslovnih modelov s pomočjo digitalnih tehnologij, ter spoznali poslovne koristi in dodano vrednost,
poznati prednosti uporabe podatkovne analitike,
prepoznavati prednost digitalizacije pri delu s kupci in dobavitelji, ter sistemsko razmišljati glede na celoten proces verige vrednosti,
prepoznati prednosti agilnosti in potrebe po uvajanju sprememb.

Trajanje programa
Program obsega ur 6 šolskih ur usposabljanja, od tega 4 ure predavanj, 1 ura ogleda demo centra, 1 ura primera dobre prakse, in strokovna diskusija.

Vabljeni na seminar Uvod v digitalno preobrazbo podjetjih 15. 11. 2023

Delegacija raziskovalcev s področja zdravja in medicine v Bruselj
2023-11-16 - 2023-11-17
Slovensko gospodarsko in raziskovalno združenje (SBRA) bo 16. in 17. novembra 2023 organiziralo dvodnevno delegacijo slovenskih raziskovalcev v Bruslju na področju zdravja, medicine, inovativne tehnologije in naprednih materialov v medicini. V sodelovanju z bruseljskim predstavništvom Univerze Boğaziçi iz Istanbula, Turčija, so k sodelovanju v delegaciji povabili tudi nekatere vrhunske raziskovalce s področja zdravja in biotehnologije iz Turčije.

PRVI DAN, 16.11.2023:
MEDNARODNA KONFERENCA O EU RAZISKAVAH V ZDRAVSTVU
Prvi dan delegacije, 16.11.2023, bodo organizirali mednarodno konferenco za predstavitev slovenske znanstvene odličnosti na področju zdravja in spoznavanje različnih novosti EU na področju raziskav v zdravstvu. Jutranji del konference bo namenjen promociji raziskovalnih področij in projektnih idej slovenskih in drugih organizacij v dveh tematskih sklopih: Inovativne tehnologije v zdravstvu in Napredni materiali v zdravstvu. Raziskovalci bodo imeli priložnost predstaviti svoje projektne ideje na t.i. 3-minutnih pitchih. V kolikor bo preveliko povpraševanje za predstavitve – pitche, bomo omejili njihovo število na en pitch na organizacijo.
Sledilo bo kosilo, kjer bodo udeleženci delegacije imeli priložnost za mreženje in navezovanje stikov z ostalimi govorniki in udeleženci konference. Popoldan bomo za udeležence delegacije organizirali vrsto predstavitev različnih EU programov, iniciativ in priložnosti za financiranje s področja raziskav v zdravju. Slovenski udeleženci bodo imeli priložnost postavljati vprašanja in razpravljati z govorniki. Na konferenci pričakujemo okoli 100 predstavnikov različnih znanstveno-raziskovalnih organizacij iz EU in raziskovalnih predstavništev v Bruslju ter približno 20 prezentacij dobrih praks.
Glavni namen konference o raziskavah v zdravstvu v EU je:

spoznati glavne trende in usmeritve na ravni EU na področju zdravja,
spoznati aktualne politike in programe EU v zdravstvenih raziskavah in inovacijah,
spoznati različna evropska raziskovalna partnerstva, združenja in sklade na ravni EU na področju raziskav v zdravju, kot so npr. Obzorje Evropa, EU misija za rak, priložnosti za sodelovanje, ki jih ponuja švicarski sklad, itd.
predstavitev organizacij, ki bodo sodelovale v delegaciji, njihovega področja raziskovanja in projektnih idej tako predstavnikom Evropske komisije kot tudi širši raziskovalni javnosti v Bruslju,
mreženje in navezovanje stikov s potencialnimi partnerji v EU projektih.

Lokacija: Stalno predstavništvo RS v Bruslju.
Osnutek programa je na voljo tukaj.

DRUGI DAN, 17.11.2023:
OBISK KU LEUVEN
Drugi dan delegacije, v petek, 17. Novembra 2023, dopoldan, je planiran obisk priznane univerze KU Leuven, kjer pripravljajo ogled multidisciplinarnega raziskovalnega centra Leuven Health Technology Center in Leuven Health House, demonstracijskega centra, ki sta ga KU Leuven in IMEC ustanovila za predstavitev najnaprednejših znanstvenih raziskav in tehnologije na področju zdravstva in nege.

STROŠKI:
Za organizacijo delegacije bo poskrbel SBRA, vsak udeleženec delegacije pa sam krije stroške prevoza in nastanitve v Bruslju.

REGISTRACIJA:
Prijavite preko spletnega obrazca tukaj.

Vaš profil bodo predstavili v predstavitvenem katalogu, ki ga bodo ustvarili izključno za namene te delegacije in ga posredovali udeležencem mednarodne konference 16. novembra. Namen kataloga je promocija vaših raziskovalnih področij in mreženje, zato vas lepo prosimo, da vaše odgovore čim vpišete v angleščini.

Dobre prakse pametnih tovarn
2023-11-22 08:00 - 14:00 | Kristalna palača, Ameriška 8, Ljubljana, 1000, Slovenia
Na dogodkih Dobre prakse pametnih tovarn gostijo proizvodna podjetja in ponudniki naprednih tehnoloških rešitev, ki iz prve roke predstavljajo dobre prakse s področja uvajanja IT rešitev za podporo proizvodnje, digitalne evolucije pri optimizaciji proizvodnje, pametne avtomatizacije, vitke proizvodnje, robotizacije, optimizacije procesov, uvajanja rešitev industrije 4.0, digitalnega dvojčka, pomembnosti organizacijske kulture na poti do digitalizacije, industrijskega omrežja 5G, uporabe umetne inteligence, prilagajanja operacij strojev in robotov v realnem času, kibernetske varnosti, prediktivnega vzdrževanja, interneta stvari …
Svoje dobre prakse v proizvodnji in izkušnje z digitalizacijo bodo udeležencem dogodka predstavili Roto Pavlinjek, tovarna leta 2023, BSH Hišni aparati Nazarje, tovarna leta 2020, LED Luks, prejemnik letošnjega priznanja za uspešen projekt digitalizacije v MSP, Elan , ki se ponaša s priznanjem inženirsko-razvojna ekipa 2021, Blaj Fasteners, Metronik, Metrel, Kopa in Hella Saturnus Slovenija.
Tokratni dogodek bo vključeval tudi ogled proizvodnje proizvajalca žarometov Hella Saturnus Slovenija.

Demisticifikacija navidezne in obogatene resničnosti za proizvodna podjetja
2023-11-28 12:00 - 16:00
Ne zamudite priložnosti, da razširite svoje znanje in izkoristite potencial VR in AR tehnologij v vašem proizvodnem podjetju. Pridružite se na edinstvenem seminarju, kjer bomo raziskovali svet navidezne (VR) in razširjene (AR) resničnosti ter njihove vplive na proizvodno industrijo.
Predavatelj Aleš Pevc iz Tehnološke pisarne, Tehnološkega parka Ljubljana vam bo predstavil kako VR in AR tehnologije preoblikujejo proizvodne procese, izboljšujejo učinkovitost, spodbujajo inovacije in zagotavljajo večjo varnost. Poglobili se bomo tudi v svet digitalnih dvojčkov in raziskali, kako digitalne replike izboljšujejo simulacijo ter analizo v virtualnem svetu.
Seminar bo potekal v torek, 28.11. 2023 od 12.00 do 16.00 ure v živo in v spletni obliki.
Ključne teme:

Vpliv VR in AR na proizvodne procese
Izboljšanje učinkovitosti in varnosti z VR
Uporaba digitalnih dvojčkov v simulacijah
VR v industrijskem usposabljanju

V primeru da še niste registrirani član EDIH DIGI-SI ekosistema, lahko to storite tukaj. Za nakup katerekoli storitve morate biti prijavljeni.
Dodatne informacije in prijava na seminar

BlueInvest: Introduction and Opportunities
2023-11-30 14:00 - 15:15
Vabimo vas na spletni seminar BlueInvest: Introduction and Opportunities, ki bo v četrtek, 30. novembra, ob 14.00.
BlueInvest je pobuda EU, ki je namenjena spodbujanju inovacij in naložb v trajnostno modro gospodarstvo. Podpira pripravljenost in dostop do financiranja za podjetja v zgodnji fazi razvoja, MSP in hitro rastoča podjetja ter krepi zmogljivosti vlagateljev. Pobudo BlueInvest omogoča Evropski sklad za pomorstvo, ribištvo in akvakulturo.
Na spletnem seminarju bodo predstavljene podrobne informacije o programih BlueInvest in priložnostih za podjetja s sedežem v EU, ki razvijajo proizvode in rešitve v sektorjih modrega gospodarstva z velikim potencialom za podporo zelenemu in digitalnemu prehodu: ribištvo, akvakultura, ladijski promet in pristanišča, ladjedelništvo in opremljanje plovil, modre biotehnologije, modre tehnologije za opazovanje morij, varstvo in obnova obale in morskega okolja, nadzor onesnaževanja morja in upravljanje voda, modra obnovljiva energija ter obalni in pomorski turizem.
Spletni seminar bo potekal v angleškem jeziku.
Agenda:
14:00-14:05 Welcome
14:05-14:20 BlueInvest programmes
14:20-14:30 BlueInvest company testimonial
14:30-14:45 BlueInvest Community Platform
14:45-15:15 Q&A
Registracija:
https://pwc-emeamc.webex.com/weblink/register/r60786699504a86cf57a528466007ff15
Organizacijo spletnega seminarja podpira Tehnološki park Ljubljana v okviru Inovacijske skupnosti BLUEAIR in Slovenske inovacijske skupnosti za trajnostno modro gospodarstvo Blueware Slovenija.
